CELEX: 32017D1504
Language: bg
Date: 2017-08-24 00:00:00
Title: Решение (ОВППС) 2017/1504 на Съвета от 24 август 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

26.8.2017   
            
            
               BG
            
            
               Официален вестник на Европейския съюз
            
            
               L 221/22
            
         РЕШЕНИЕ (ОВППС) 2017/1504 НА СЪВЕТА
   от 24 август 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 27 май 2016 г. Съветът прие Решение (ОВППС) 2016/849 относно ограничителни мерки срещу Корейската народнодемократична република (1) (КНДР) за отмяна на Решение 2013/183/ОВППС и, inter alia, за изпълнение на резолюции 1718 (2006), 1874 (2009), 2087 (2013), 2094 (2013) и 2270 (2016) на Съвета за сигурност на ООН.
            
         
               (2)
            
            
               На 5 август 2017 г. Съветът за сигурност на ООН прие Резолюция 2371 (2017) за налагане на нови мерки срещу КНДР, включително за включване в списъците на лица и образувания, в т.ч. Външнотърговската банка и Корейското национално застрахователно дружество (Korean National Insurance Company — „KNIC“), като подлежащи на замразяване на активите.
            
         
               (3)
            
            
               Точка 26 от Резолюция 2371 (2017) на Съвета за сигурност на ООН предвижда при определени обстоятелства специална дерогация от разпоредбите за замразяване на активи за финансови операции с Външнотърговската банка или с KNIC.
            
         
               (4)
            
            
               На 10 август 2017 г. Съветът прие Решение за изпълнение (ОВППС) 2017/1459 (2), с което добави Външнотърговската банка и KNIC в приложение I към Решение (ОВППС) 2016/849. Дерогациите, предвидени в точка 26 от Резолюция 2371 (2017) на Съвета за сигурност на ООН, следва също да бъдат приведени в действие.
            
         
               (5)
            
            
               KNIC следва да бъде заличено от приложение II към Решение (ОВППС) 2016/849, тъй като сега вече е включено в приложение I.
            
         
               (6)
            
            
               Необходими са по-нататъшни действия от страна на Съюза за изпълнение на мерките, предвидени в настоящото решение.
            
         
               (7)
            
            
               Във връзка с това Решение (ОВППС) 2016/849 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2016/849 се изменя, както следва:
   
               1)
            
            
               В член 27 параграф 7 се заменя със следното:
               „7.   Забраната по параграф 1, буква а) и параграф 2 не се прилага:
               
                           а)
                        
                        
                           ако Комитетът по санкциите определи за всеки отделен случай, че е необходимо изключение, за да се улесни работата на международните и неправителствените организации, извършващи дейности по оказване на съдействие и помощ в КНДР в полза на цивилното население;
                        
                     
                           б)
                        
                        
                           по отношение на финансови операции с Външнотърговската банка или Корейското национално застрахователно дружество (Korean National Insurance Company — KNIC), ако тези операции имат отношение единствено към функционирането на дипломатическите мисии в КНДР или хуманитарните дейности, осъществявани от ООН или в сътрудничество с ООН.“
                        
                     
         
               2)
            
            
               Член 36а се заменя със следното:
               „Член 36а
               Чрез дерогация от мерките, наложени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) и 2371 (2017) на Съвета за сигурност на ООН, при условие че Комитетът по санкциите е определил, че е необходимо изключение, за да се улесни работата на международните и неправителствените организации, извършващи дейности за оказване на съдействие и помощ в КНДР в полза на цивилното население в КНДР, компетентните органи на държавите членки предоставят необходимото разрешение.“
            
         
               3)
            
            
               Приложение II към Решение (ОВППС) 2016/849 се изменя съгласно приложението към настоящото решение.
            
         Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 24 август 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (ОВ L 141, 28.5.2016 г., стр. 79).
   
      (2)  Решение за изпълнение (ОВППС) 2017/1459 на Съвета от 10 август 2017 г. за прилагане на Решение (ОВППС) 2016/849 относно ограничителни мерки срещу Корейската народнодемократична република (ОВ L 208, 11.8.2017 г., стр. 38).
   
      ПРИЛОЖЕНИЕ
      В част Б (Образувания) от част II на приложение II към Решение (ОВППС) 2016/849 се заличава следното образувание:
      
         
                     „3.
                  
                  
                     Korea National Insurance Corporation (KNIC) и неговите клонове
                  
                  
                     Korea Foreign Insurance Company
                  
                  
                     Haebangsan-dong, Central District, Pyongyang, DPRK
                     Rahlstedter Strasse 83 a, 22149 Hamburg.
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015 г.
                  
                  
                     Korea National Insurance Corporation (KNIC), притежавано и контролирано от държавата дружество, генерира значителни приходи в чужда валута, които биха могли да допринесат за ядрените програми на КНДР или за програмите на КНДР, свързани с балистични ракети или с други оръжия за масово унищожение.
                     Освен това централата на KNIC в Пхенян е свързана с Бюро 39 на Корейската работническа партия, включена в списъка.“